VSL Sklep II Cp 2073/2021
Sodna praksa višjih sodišč, 2022-01-13

mag. Metoda Orehar Ivanc (preds.), Matjaž Voglar (poroč.), Barbara Žužek Javornik

plačilo sodne takse za tožbo - dopolnitev tožbe - razširitev tožbenega zahtevka - dodatna taksa - doplačilo sodne takse - povrnitev stroškov postopka - potrebni pravdni stroški - povrnitev sodne takse - plačilo sodne takse v celoti - pravica do povrnitve sodne takse

Tožniku je bila v nadaljevanju zaradi dopolnitve (razširitve) tožbe dodatno odmerjena taksa v znesku 888 EUR, ki jo je tožnik tudi plačal. Iz obrazložitve izpodbijane odločbe je razvidno, da te sodne takse sodišče prve stopnje tožniku ni priznalo, čeprav je šlo za strošek, ki je za pravdo potreben in je tožnik do povrnitve tega stroška upravičen.

I. Pritožbi se ugodi in se izpodbijana odločba v VI. točki izreka spremeni tako, da je tožena stranka dolžna povrniti tožeči stranki pravdne stroške v znesku 5.293,89 EUR v roku 15 dni od prejema prvostopenjske sodbe, v primeru zamude skupaj z zakonskimi zamudnimi obrestmi od dne poteka paricijskega roka dalje.

II. Tožena stranka je dolžna tožeči stranki povrniti stroške pritožbenega postopka v znesku 227,46 EUR v roku 15 dni, v primeru zamude z zakonskim zamudnimi obrestmi od dne poteka paricijskega roka dalje.

1. Sodišče prve stopnje je z izpodbijano odločbo (sodbo) ugotovilo obseg skupnega premoženja, skupnih dolgov in deleže na skupnem premoženju (I. do III. točka izreka), zavrnilo tožbeni zahtevek »v preostalem delu« (IV. točka izreka) in zavrnilo pobotni ugovor toženke (V. točka izreka), kar vse ni pritožbeno izpodbijano, v VI. točki izreka pa je odločilo, da mora toženka tožniku povrniti 4.405,89 EUR pravdnih stroškov.

2. Zoper stroškovni del prvostopenjske odločbe se pritožuje dolžnik in med drugim navaja, da mu je sodišče pozabilo priznati stroške sodne takse za dopolnitev tožbe v znesku 888 EUR.

5. Pritožbeno sodišče ugotavlja, da so pravilne pritožbene navedbe, da sodišče prve stopnje tožniku ni priznalo vseh potrebnih stroškov. Iz spisa je razvidno, da je bila tožniku za tožbo ob njeni vložitvi taksa odmerjena na 1.449 EUR (plačilni nalog z dne 16. 7. 2018 na list. št. 16, dokazilo o plačilu na list. št. 18), v nadaljevanju pa mu je bila zaradi dopolnitve (razširitve) tožbe dodatno odmerjena taksa v znesku 888 EUR (plačilni nalog z dne 4. 12. 2018, list. št. 36), ki jo je tožnik tudi plačal (potrdilo na list. št. 40). Iz 23. točke obrazložitve izpodbijane odločbe je razvidno, da te sodne takse sodišče prve stopnje tožniku ni priznalo, čeprav je šlo za strošek, ki je za pravdo potreben (155. člen Zakona o pravdnem postopku

) in je tožnik do povrnitve tega stroška upravičen.

6. Glede na navedeno je pritožbeno sodišče pritožbi ugodilo in izpodbijano odločbo (sklep o stroških v VI. točki izreka) spremenilo tako, da je tožniku kot potreben strošek priznalo tudi sodno takso za dopolnitev tožbe (3. točka 365. člena ZPP).

7. Ker je tožnik s pritožbo uspel, mu mora toženka povrniti pritožbene stroške (154. člen v zvezi s 165. členom ZPP), ki obsegajo nagrado za sestavo pritožbe (250 odvetniških točk, 2 % materialnih stroškov in 22 % DDV, kar vse skupaj ob upoštevanju vrednosti odvetniške točke 0,6 EUR znaša 186,66 EUR), poleg tega pa še 40,80 EUR sodne takse za pritožbo. Navedene stroške mora toženka tožniku povrniti v roku 15 dni (313. člen ZPP), v primeru zamude z zakonskimi zamudnimi obrestmi (378. člen Obligacijskega zakonika).

Uradni list RS, št. 73/2007 – UPB-3 in nadaljnji, v nadaljevanju ZPP.

Zakon o pravdnem postopku (1999) - ZPP  - člen 155, 155/1

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.